nahid-hub/BLUGE-bengali-wikipedia-section-title-prediction huggingface dataset:
হুগলী নদীর পূর্ব পারে জুড়ে বারাকপুর মহকুমার প্রশাসনিক সদর দপ্তর বারাকপুর৷ প্রধানত শহরকেন্দ্রিক এই মহকুমা ইন্জিনিয়ারিং, পাটকল, রাসায়নিক শিল্পর জন্য বিখ্যাত৷ ভারতের প্রাচীনতম সেনানিবাস বারাকপুরে অবস্থিত৷ ইতিহাসগত ভাবে বারাকপুর মহকুমার গুরুত্ব অপরিসীম৷ ১৮৫৭র মহাবিদ্রোহর প্রথম শহীদ বারাকপুরের মঙ্গল পান্ডে৷ এছাড়া বঙ্কিম চন্দ্র চট্টোপাধ্যায়, রাষ্ট্রগুরু সুরেন্দ্র নাথ বন্দ্যোপাধ্যায়ের জন্মস্থান বারাকপুর মহকুমা৷ হিন্দুতীর্থ দক্ষিণেশ্বর এই মহকুমায় অবস্থিত৷

অসংখ্য বিদ্যালয়, মহাবিদ্যালয় সমৃদ্ধ বারাকপুর মহকুমা শিক্ষাক্ষেত্রে গুরুত্বপূর্ণ স্থান দখল করে আছে৷ এখানে মেডিক্যাল কলেজ সহ একাধিক উন্নতমানের সরকারী ও বেসরকারী হাসপাতাল আছে৷

সড়কপথ, জলপথ ও রেলপথে বারাকপুর কলকাতা সহ সমগ্র রাজ্যের সঙ্গে যুক্ত৷ মেট্রোরেল বারাকপুর মহকুমাকে নোয়াপাড়া ও দমদম স্টেশনের মাধ্যমে যুক্ত করেছে, যা অদূর ভবিষ্যতে আরো সম্প্রসারিত হবে৷ কলকাতা বিমানবন্দর প্রশাসনিক ভাবে বারাকপুর মহকুমার অন্তর্গত৷

সঠিক অনুচ্ছেদ শিরোনাম কোনটি?
titleA. বিধাননগর মহকুমা
titleB. ব্রিটিশ শাসনকাল
titleC. ব্যারাকপুর মহকুমা
titleD. কৃৃষিভূমি
উত্তর: titleC
ওয়াহাকা উপত্যকার যে কোন স্থান থেকে দর্শনযোগ্য এই মন্তে আলবান নামক অঞ্চলটি ঔপনিবেশিক এবং আধুনিক যুগে দর্শক এবং পর্যটকদের কাছে অন্যতম আকর্ষণকেন্দ্র। অন্যান্যদের মধ্যে, গিলার্মো ডুপেস্ক ১৯শ শতকের প্রথমার্ধে এই অঞ্চলটি অনুসন্ধান করেন, ১৮৫৯ সালে জে. এম. গার্সিয়া অঞ্চলটির একটি বিবরণী প্রকাশ করেন এবং এ. এফ. ব্যান্ডেলিয়ার ১৮৯০এর দশকে আরো অনুসন্ধান চালান এবং বিবরণী প্রকাশ করেন। পর্‌ফিরিও ডায়াজের অধীনে মেক্সিকো সরকারের তৎকালীন স্মৃতিসৌধের সাধারণ পরিদর্শক লিওপল্ডো বাট্রেস ১৯০২ সালে এই অঞ্চলে প্রথম নিবিড়ভাবে প্রত্নতাত্ত্বিক অন্বেষণ চালান। যদিও মেক্সিকোর প্রত্নতাত্ত্বিক আলফনসো কাসোর নির্দেশে প্রথম ব্যাপকভাবে বৈজ্ঞানিক খননকার্য চালানো হয় ১৯৩১ সালে। ১৯৩৩ সালে, ইউলালিয়া গুজমান ৭ নং সমাধিটির খননকার্যে সহায়তা করেন। পরবর্তী আঠারো বছর ধরে কাসো এবং তার দুই সহকর্মী ইগ্নাসিও বার্নাল এবং জর্জ অ্যাকোস্টা এই অঞ্চলটির স্মৃতিসৌধের মূলকেন্দ্রগুলির অভ্যন্তরের বৃহৎ অংশগুলিতে খননকার্য চালান এবং আজকের দিনে যে সকল স্থানগুলি জনসাধারণের জন্য উন্মুক্ত, তার বেশিরভাগই এই সময়ে পুনর্নির্মাণ করা হয়। খননকার্য চালাবার ফলে প্রচুর সংখ্যক আবাসভবন এবং পৌর-আনুষ্ঠানিক নির্মাণ ও কয়েকশো সমাধিক্ষেত্র আবিষ্কার ছাড়াও, কাসো এবং তার সহকর্মীদের আরও একটি দীর্ঘস্থায়ী কৃতিত্ব চোখে পড়ে; তা হল ৫০০ খ্রীঃপুঃ এই অঞ্চলটির প্রতিষ্ঠাকাল থেকে শুরু করে ১৫২১ খ্রীঃ পরবর্তী-ক্লাসিক যুগ পর্যন্ত (মন্তে আলবানের প্রথম থেকে পঞ্চম দশা) মৃৎশিল্পের কালনিরুপণ।

১৯৬০এর দশকের শেষভাগে মিশিগান বিশ্ববিদ্যালয়ের কেন্ট ফ্ল্যানারি মন্তে আলবানের প্রতিষ্ঠার পূর্ববর্তী যুগের অনুসন্ধান শুরু করেন যার প্রধান কেন্দ্র ছিল প্রাক্‌-ইতিহাস এবং মানব বাস্তুসংস্থান প্রকল্প। পরবর্তী দুই দশক ধরে এই প্রকল্পটির দ্বারা প্রাচীন কাল (৮০০০-২০০০ খ্রীঃপুঃ) থেকে রোজারিও যুগ (৭০০-৫০০খ্রীঃ) অর্থাৎ মন্তে আলবানের ঠিক পূর্ববর্তী সময় পর্যন্ত উক্ত উপত্যকাটির সামাজিক-রাজনৈতিক জটীলতার উদ্বর্তন নথিভুক্ত করা হয়; এইভাবে মন্তে আলবানের প্রতিষ্ঠা এবং এর ক্রমবিকাশের ধারা আমরা জানতে পারি। এই প্রসঙ্গে, ওয়াহাকায় ফ্ল্যানারির মূখ্য কাজগুলি হল, এই উপত্যকার এটলা শাখায় সান জোস্‌ মোগোট নামক গুরুত্বপূর্ণ গঠনকেন্দ্রে তার করা ব্যাপক খননকার্য; এই প্রকল্পটিতে মিশিগান বিশ্ববিদ্যালয়ের জয়েস মার্কুস তার সাথে সহ-পরিচালকের কাজ করেন।

১৯৭০এর দশকের প্রথমভাগে রিচার্ড ব্ল্যান্টন এবং তার কিছু সহকর্মী ওয়াহাকা প্রকল্প উপত্যকায় প্রাগৈতিহাসিক বন্দোবস্ত রীতি নিয়ে গবেষণা শুরু করেন যা আমাদের মন্তে আলবান অঞ্চলের পেশাগত ইতিহাস জানবার ব্যাপারে সাহায্য করে। তাদের নিবিড়ভাবে জরিপকার্য চালানো এবং সমগ্র অঞ্চলটির মানচিত্রকরণের ফলে, কাসো কর্তৃক আবিষ্কৃত সীমাবদ্ধ মন্তে আলবানের প্রকৃত প্রসার সম্বন্ধে জানা যায়। এরপর এই একই প্রকল্পের ওপর আরো অনেক কাজ চলে ব্ল্যান্টন, গ্যারি ফেইনম্যান, স্টিভ কোয়ালেউইস্কি, লিন্ডা নিকোলাস এবং অন্যান্যদের পরিচালনায় এবং এইভাবে সমগ্র অঞ্চলটির ব্যাপক অনুসন্ধানের ফলে এর সুপ্রাচীন কাল থেকে ১৫২১ খ্রীঃ স্পেনীয়দের আগমনের কাল পর্যন্ত অঞ্চলটির বসবাসের রীতি পরিবর্তন সম্বন্ধে কিছু অমূল্য তথ্য পাওয়া যায়। 
সঠিক অনুচ্ছেদ শিরোনাম কোনটি?
titleA. অঞ্চলের ইতিহাস
titleB. বিপদ
titleC. স্মৃতিসৌধ
titleD. গবেষণার ইতিহাস
উত্তর: titleD
৭ম শতকেরাশিদুন শাসনের গোড়ার দিকে ওমর ইবনে আল খাত্তাব এর সেনাপতিরা বাইজেন্টাইন গির্জাটি একটি মসজিদে রূপান্তরিত করে। ফিলিস্তিনের মুসলিম বিজয়কালে খলিফা ওমর ইবনে আল-খাত্তাবের সম্মানে মসজিদের নামকরণ করা হয় "আল-ওমরি"। ৯৮৫ সালে, আব্বাসীয় শাসনামলে আরব ভূগোলবিদ আল-মুকাদ্দাসি গ্রেট মসজিদকে একটি "সুদৃশ্য মসজিদ" হিসেবে উল্লেখ করেন। ৫ই ডিসেম্বর ১০৩৩, ভুমিকম্পের ফলে মসজিদটির মিনার চূড়া ভেঙ্গে যায়।

১১০০ সালে ক্রুসেডাররা গাজা এলাকা জয় করার পর ধ্বংসাবশেষ উপরে ১১৪৯ সালে জেরুজালেমের তৃতীয় ব্যাল্ডউইনের হুকুম জারির উপর ভিত্তি করে জন ব্যাপটিস্টকে উত্সর্গ করে একটি ক্যাথিড্রাল (বৃহৎ গির্জা) নির্মাণ করে। তবে, উইলিয়াম অফ টায়ার এর ক্রুসেডারদের গ্র্যান্ড গির্জার বর্ণনায়, তা উল্লেখ নেই। গ্রেট মসজিদ এর তিনটি আইল, মনে করা হয় তাদের মধ্যে দুটি অংশ জন ব্যাপটিস্ট এর ক্যাথিড্রাল এর অংশ গঠন করেছে।

১১৮৭ সালেসালাহউদ্দিনের অধীনে আইয়ুবীয় রাজবংশ ক্রুসেডারদের কাছ থেকে গাজার নিয়ন্ত্রণ হস্তগত করে এবং ক্যাথিড্রাল ধ্বংস করে। মামলুকরা ১৩শ শতকের মধ্যে মসজিদটি পুনঃনির্মাণ করে, কিন্তু ১২৬০ সালে, মোঙ্গলরা এটা ধ্বংস করে। এটা তারপরে পুনর্নির্মিত হয়, কিন্তু ১২৯৪ সালে একটি ভূমিকম্পের কারণে এটি ধসে যায়। হুসেম আদ-দীন লাজিন এর শাসন আমলে ১২৯৭-৯৯ এর মধ্যে গভর্নর সংকর আল-আলা'ই ইওয়ানের কেন্দ্রে ব্যাপক সংস্কার করেন। শহরের পরবর্তী মামলুক শাসনকর্তা, শাঞ্জর আল-জাওলি, ১৩১১ এবং ১৩১৯ সালের মধ্যে গ্রেট মসজিদ পুনঃপ্রতিষ্ঠার অনুমতি দেন। মামলুকরা অবশেষে ১৩৪০ সালে মসজিদটি সম্পূর্ণরূপে পুনঃনির্মাণ করে। ১৩৫৫ সালে মুসলিম ভূগোলবিদ ইবনে বতুতা মসজিদটিকে তৎকালীন সময়ের "এক উত্তম জামে মসজিদ" হিসাবে উল্লেখ করেন, কিন্তু এছাড়াও তিনি বলেছেন যে আল-জাওলি মসজিদটি ছিল "সুসজ্জিত"। মসজিদের উপর খোদাইকরা অভিলিখন মামলুক সুলতান আল-নাসির মুহাম্মদ (১৩৪০ খ্রিস্টাব্দ), কুয়াতবায় (মে, ১৪৯৮ খ্রিস্টাব্দ), কুয়ানসাহ আল-গাওরি (১৫১৬ খ্রিস্টাব্দ), এবং আব্বাসীয় খলিফা আল-মুস্তা'ইন বিল্লাহ (১৪১২ খ্রিস্টাব্দ) এর স্বাক্ষর বহন করে।

পূর্ববর্তী শতকের মসজিদের দৃশ্যমান ক্ষয়ক্ষতি ১৬শ-শতকে পুনঃস্থাপন করা হয়; অটোমানরা তার পুনর্গঠনে অনুমতি দেয় এবং শহরের মধ্যে আরো ছয়টি মসজিদ নির্মাণ করে। সেগুলো ১৫১৭ সাল থেকে ফিলিস্তিনের নিয়ন্ত্রণে। অভ্যন্তর ভাগে ১৬৬৩ সাল থেকে গাজার অটোমান শাসনকর্তা মুসা পাশার, (পদচ্যুত হুসাইন পাশার ভাই) নামাঙ্কিত একটি শিলালিপি রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ইসলামিক যুগ
titleC. প্যালেষ্টাইন এবং বাইজেন্টাইন যুগ
titleD. অবস্থান
উত্তর: titleB
যুক্তরাষ্ট্রের রিপোর্ট অনুসারে তাদের কারাগারে ধর্ষণের শতকরা পরিমাণ ৩ থেকে ১২ শতাংশ পর্যন্ত লক্ষ্য করা গেছে। যদিও কারাগারে যে ধর্ষণ হয়, তা সমলিঙ্গের মানুষের মধ্যে বেশি দেখা যায়। (কারণ, কারাগারে পুরুষ এবং নারীকে অবশ্যই আলাদা করেই রাখা হয়) তারপরেও তাদের সমকামী বলা যাবে না। এই বিষয়টা পশ্চিমা বিশ্বের অন্যত্র খুব একটা দেখা যায় না।। এটা আংশিকভাবে একারণে যে, যুক্তরাষ্ট্রের কারাগারের যে গঠন, তা কানাডা, অস্ট্রেলিয়া এবং ইউরোপের চেয়ে আলাদা।

যারা আক্রমণকারী (ধর্ষক) হয়, তারা সাধারণত দেখা যায় কারাগারের অন্য কক্ষের বাসিন্দা।

সঠিক অনুচ্ছেদ শিরোনাম কোনটি?
titleA. যুদ্ধকালীন ধর্ষণ
titleB. অন্যান্য শ্রেণীবিভাগ
titleC. সংবিধিবদ্ধ ধর্ষণ
titleD. কারাগারে ধর্ষণ
উত্তর: titleD
২০২০ সালের ১৬ জানুয়ারী, ইলেক্ট্রিক আপেলস এন্টারটেইনমেন্ট এই চলচ্চিত্রের সকল কুশীলবের ছবি সম্বলিত প্রথম বর্ণন প্রকাশ করে, চলচ্চিত্রটি নির্মাণের ঘোষণা দেয়। ২০ ফেব্রুয়ারি চলচ্চিত্রটির প্রথম পোস্টার প্রকাশ করে এবং ২৪ ফেব্রুয়ারি ১ মিনিটের ট্রেলার প্রকাশ করে। দ্বিতীয় পোস্টারটি ২৭ ফেব্রুয়ারিতে প্রকাশিত হয়। রয়্যাল স্ট্যাগ ব্যারেল সিলেক্ট লার্জ শর্ট ফিল্ম তাদের ইউটিউব চ্যানেলে ২০০০ সালের ২ মার্চ চলচ্চিত্রটি মুক্ত করে। মুক্তির দিন একটি বিশেষ প্রদর্শণী অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. সমালোচনা
titleB. কাহিনী
titleC. মূল্যায়ন
titleD. প্রচারণা ও মুক্তি
উত্তর: titleD
সেহানবীশ কৈশোরে গান্ধীবাদের আদর্শে প্রানিত ছিলেন। ছাত্রজীবনে সেন্ট পল কলেজ হোস্টেলে থাকার সময় প্রফেসর একরয়েড ও পিসতুতো দাদা, সিপি আই নেতা অজয় ঘোষ এর প্রভাবে মার্কসবাদী দর্শনে আকৃষ্ট হন। ১৯৪১ সালে ভারতের কমিউনিস্ট পার্টির সদস্যপদ লাভ করেন। এম এ পাশ করে হিন্দুস্থান কর্পোরেশনে চাকরি নেন ও নিজে বুকম্যান প্রকাশন সংস্থা স্থাপন করে চাকরি ছেড়ে দেন। পরে এই সংস্থা ইন্টারন্যাশনাল পাবলিশিং হাউসের সাথে মিলিত হয়ে যায়। ১৯৪৯ সালে কমিউনিস্ট পার্টি নিষিদ্ধ ঘোষিত হলে তিনি গ্রেপ্তার হন ও প্রেসিডেন্সি জেল, বক্সা দুর্গ বন্দীশিবির ইত্যাদি জায়গায় কারারুদ্ধ থাকেন। ১৯৫১ সালে মুক্তি পান চিন্মোহন সেহানবীশ। বিশ্বশান্তি আন্দোলন ও ভারত - সোভিয়েত ইউনিয়ন মৈত্রী আন্দোলনে, ফ্যাসিবিরোধী লেখক শিল্পী সংঘের কাজে তার ভূমিকা ছিল। প্রগতি লেখক সংঘের প্রধান সংগঠক ও ভারতীয় গননাট্য সংঘের অন্যতম প্রতিষ্ঠাতা ছিলেন তিনি।

সঠিক অনুচ্ছেদ শিরোনাম কোনটি?
titleA. সাহিত্য ও সংস্কৃতি
titleB. প্রারম্ভিক জীবন
titleC. পুরস্কার
titleD. বিপ্লবী আন্দোলন
উত্তর: titleD
বাংলাদেশকে পরাজিত করতে ইংল্যান্ডের উদ্বোধনী বোলারদের সপ্রতিভ প্রচেষ্টা লক্ষ্য করা যায় যাতে তারা অস্ট্রেলিয়ার বিপক্ষে ন্যাটওয়েস্ট সিরিজের চূড়ান্ত খেলায় অংশ নিতে পারে। হাবিবুল বাশার টসে জয়ী হয়ে ব্যাটিংয়ে নামেন। কিন্তু ইংরেজ উদ্বোধনী বোলাদের কাছ থেকে শাহরিয়ার নাফিস, জাভেদ ওমর ও তুষার ইমরানকে মূল্য দিতে হয়। বিশেষতঃ আঘাত থেকে ফিরে এসে সাইমন জোন্স অস্থির মেজাজের ছিলেন। খেলায় তিনি আটটি ওয়াইড বল ছোঁড়েন। অন্যদিকে ড্যারেন গফ পার্কে মাত্র নিজেকে আটকানোর চেষ্টায় ছিলেন। এ অবস্থায় জোন্সের বলে নাফিস কাট করতে গেলে স্লিপে মার্কাস ট্রেসকোথিকের হাতে ধরা পড়েন। ফলে, বাংলাদেশকে পুণরায় ইনিংস গুছাতে হয়। ১৬ ওভার শেষে তারা ৮২/১ তোলে ও বড়ধরনের লক্ষ্যমাত্রার দিকে অগ্রসর হচ্ছে বলে মনে হচ্ছিল।

তবে, ঐ সময়ে মাত্র ৫০ ঊর্ধ্ব ওডিআই স্ট্রাইক রেটের অধিকারী তাদের উদ্বোধনী ব্যাটসম্যান জাভেদ তা থেকে দূরে সরিয়ে রাখেন ও অ্যান্ড্রু ফ্লিনটফের কাছ থেকে দ্বিগুণ ধ্বংসাত্মক মনোভাবে প্রথমে তুষারকে ব্যাটের ভিতরের অংশে লেগে বোল্ড ও তারপর মোহাম্মদ আশরাফুলকে বডিলাইন-ধাঁচে গোল্ডেন ডাকে বিদায় করেন। এতেই বাংলাদেশ পিছনে চলে যায় ও অ্যাশলে জাইলসের ধৈর্যশীল বোলিং এবং অধিনায়ক হাবিবুলকে ১০ রানে পল কলিংউড রান-আউট করেন। আফতাব আহমেদ ১৫ রানে বিদায় নেবার পর উইকেট-রক্ষক খালেদ মাসুদের উপর দায়িত্ব বর্তায়। তিনি বাংলাদেশকে ২০০ রানের কোটা অতিক্রমনে ব্যাপক ভূমিকা রাখেন। বিশেষ করে গফকে একহাত নিয়ে ৪৩ বলে অপরাজিত ৪২ রানের ইনিংস করেন। ফ্লিনটফ ইনিংসে আরও দুইটি উইকেট পান। সবমিলিয়ে তিন ২৯ রানে চার উইকেট পান। জাভেদকে ৮১ রানে ও মাশরাফিকে ১ রানে বোল্ড করেন তিনি।

ইংল্যান্ড খুব সুন্দরভাবে তাদের ইনিংস শুরু করে। বাংলাদেশের বিপক্ষে পূর্ববর্তী খেলাগুলোর রেশ ধরে ট্রেসকোথিক ও অ্যান্ড্রু স্ট্রস ধারাবাহিকতা রক্ষা করে চলেন। প্রথম উইকেটে এ জুটি ৯৯ রান তুলেন। অবশেষে ট্রেসকোথিক মোহাম্মদ রফিকের বলে ৪৩ রানে কট বিহাইন্ডে পরিণত হন। কিন্তু স্পিনাররা উইকেট লাভ করলেও তারা আরও আগ্রাসী হন। বিশেষ করে স্ট্রস রানের পিছনে ছুটছিলেন ও ৯৮ রানে বোল্ড হবার পূর্বে সুইপ শটে দলের জয়সহ বোনাস পয়েন্ট এবং নিজের সেঞ্চুরির চেষ্টা চালান। এ জয়টি বেশ সহজাত প্রবৃত্তির বিপক্ষে হয়। জারিয়েন্ট জোন্স মানজারুল ইসলাম রানার তিন বল মোকাবেলা করেন ও ওয়াইড বলে শেষ হয়। ইংল্যান্ডের অতৃপ্তি ছিল ফ্লিনটফের স্বাভাবিক ক্রীড়াশৈলীতে না আসা। তিনি মাত্র ২২ রান তুলেন যদিও তা খেলায় খুব কমই প্রভাব বিস্তার করেছে। ইংল্যান্ড বোনাস পয়েন্ট পায় ও চূড়ান্ত খেলায় অংশগ্রহণের সুযোগ পায়। এরফলে শেষ দুই খেলা তেমন গুরুত্বতা পায়নি।(ক্রিকইনফো স্কোরকার্ড)

সঠিক অনুচ্ছেদ শিরোনাম কোনটি?
titleA. ইংল্যান্ড ব বাংলাদেশ (২৬ জুন)
titleB. খেলার বিবরণ
titleC. ইংল্যান্ড ব বাংলাদেশ (২১ জুন)
titleD. প্রথম টেস্ট: ইংল্যান্ড ব বাংলাদেশ (২৬-২৮ মে)
উত্তর: titleA
২০১৭ সালের ১৮ই জুলাই জ্ঞাপিত হয় যে, পলের বাসস্থল লস অ্যাঞ্জেলেস শহরে বেভারলি গ্রুভ এর প্রতিবেশীরা, শহরের কাউন্সিল সদস্যগণ এবং পুলিশ অফিসারদের সাথে দেখা করছেন যাতে তার বিরুদ্ধে জনগণকে উপদ্রব এবং পাগলামি করার দ্বায়ে ক্লাস-অ্যাকশন মামলা করতে। পল তার বাড়ির ঠিকানা জনসাধারণের কাছে প্রকাশ করার পরে এটি হয়, পলের বাসভবনের বাইরে জড়ো হওয়া ভক্ত নেতৃস্থানীয় জনতা, এবং প্রতিবেশীদের দ্বারা গোলমালের অভিযোগের জন্যে। 
সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক জীবন
titleC. কর্ম জীবন
titleD. আইনি সমস্যা
উত্তর: titleD
যতদূর জানা যায় প্রথম ফিলিং স্টেশনটি ছিল জার্মানির উইসলোচের, সিটি ফার্মাসি। যেখানে বার্থা বেনজ ১৮৮৮ সালে ম্যানহাইম থেকে পাফোরজাইম যাওয়ার প্রথম যাত্রায় অটোমোবাইলের ট্যাঙ্ক পুনরায় পূরণ করতেন। এর অল্প সময়ের মধ্যেই অন্যান্য ফার্মাসিগুলি পার্শ্ব ব্যবসা হিসাবে পেট্রোল বিক্রি করতে শুরু করে । ২০০৮ সাল থেকে 'বার্থা বেনজ মেমোরিয়াল রুট' এর মাধ্যমে এই ইভেন্টটিকে স্মরণ করা হয়।

সঠিক অনুচ্ছেদ শিরোনাম কোনটি?
titleA. বিপণন
titleB. পরিভাষা
titleC. ইতিহাস
titleD. জ্বালানির দাম
উত্তর: titleC
বাংলাদেশ ফুটবল ফেডারেশন

বাংলাদেশ ফুটবল ফেডারেশন (বিএফএফ) ১৫ জুলাই গভর্নিং বডির সদস্য হিসেবে প্রতিষ্ঠিত হয় এবং ১৯৭৪ সাল থেকে ফিফার সদস্য এবং ১৯৭৩ সালে এএফসি সদস্য হয়। ফেডারেশন সকল ক্লাব চ্যাম্পিয়নশিপ এবং পেশাদার লীগ সংগঠনের জন্য দায়ী। এটি বর্তমানে গ্রামীণ ফুটবলের অবকাঠামো উন্নত করতে এএফসি'র দৃষ্টি এশিয়া প্রোগ্রামের সাথে কাজ করছে

২০০৮ সালের এপ্রিল থেকে কাজী সালাহউদ্দীনের সভাপতিত্বে অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. নিয়ন্ত্রক সংস্থা
titleC. মহিলা ফুটবল
titleD. স্বাধীন বাংলা ফুটবল দল
উত্তর: titleB
১৯৫৬ সালের বাংলা কার্তিক মাসের ২ তারিখে, শুভলং ইন্দ্রিমাছড়া বৌদ্ধ বিহারে শ্রীমৎ প্রজ্ঞাসার মহাস্থবির কর্তৃক প্রব্রজ্যা গ্রহণ করেন। ১৯৫৮ সালের অক্টোবর মাসে ঘিলাতলী গ্রামের দায়ক-দায়িকাদের উৎসাহে, শ্রীমৎ পুঞ্ঞাসামী মহাস্থবির’র তত্বাবধানে, শ্রীমৎ উ. পাণ্ডিতা মহাথেরো’র উপাধ্যায়ত্বে চিৎমরম বৌদ্ধ বিহার উদয়সীমায় থেরবাদী বৌদ্ধ নিয়মে উপসম্পদা লাভ করেন। অনুশাসক ছিলেন শ্রীমৎ পরাক্রমা মহাথের। ১৯৫৯-১৯৬০ সালে কাপ্তাই বাঁধর কারণে শ্রীমৎ পুঞ্ঞাসামী মহাস্থবিরের সাথে ভিক্ষুত্ব জীবনের প্রথম বর্ষাব্রত অধিষ্ঠান মারিশ্যায় করেন। ১৯৬০-১৯৬৫ সালে ঘিলাতলী সার্বজনীন বৌদ্ধ অবস্থান করেন। ১৯৬৫-১৯৬৭ সালে রূপকারী গোলাছড়ি বৌদ্ধ বিহারে অবস্থার করেন। ১৯৬৮-১৯৮০ সালে খাগড়াছড়িস্থ বিহার পাড়াতে অবস্থান করেন। এরপর ১৯৮২ সালের শিজকমূখ সার্বজনীন বৌদ্ধ বিহারে শিক্ষাগুরু পুঞ্ঞাসামী মহাপ্রয়াণে তিনি সেখানে গিয়ে অবস্থান করেন। সেখানে আজীবন অধ্যক্ষ হিসেবে আসীন করা হয়। ২০০৬ সালের ২৫ অক্টোবর, তিনি ভারতের বৌদ্ধ তীর্থ ভ্রমণে যান। তাঁর দূরদর্শী ও বৌদ্ধ শাসন প্রসার ও প্রচারে তিনি বিভিন্ন সময় প্রত্যন্ত অঞ্চলে গিয়ে ধর্মপ্রচার করেন।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. মহাপ্রয়াণ
titleC. আধ্যাত্মিক জীবন
titleD. সাংসারিক জীবন
উত্তর: titleC
নায়েক ডারউইনের বিবর্তন তত্ত্বকে প্রত্যাখ্যান করে বলেন যে, বিবর্তন বিষয়ক তত্ত্ব হল একটি প্রস্তাব মাত্র, এবং এটি খুব বেশি অপ্রমাণিত একটি অনুমান।" তার মতে, বেশিরভাগ বিজ্ঞানী এটা সমর্থন করেন এই কারণে যে, এটা বাইবেলের বিরুদ্ধে যায়, এই কারণে নয় যে এটা সত্য।" নায়েক দাবি করেন যে, কুরআন বহু বৈজ্ঞানিক তত্ত্বের ভবিষৎবাণী করেছে। উদাহরণস্বরূপ, ২০১০ সালে তিনি বলেন যে, কুরআনের কিছু নির্দিষ্ট আয়াতে মাতৃগর্ভে নবজাতক-ভ্রুনের বৃদ্ধি ও ক্রমবিকাশের ধাপগুলো পুঙ্খানুপুঙ্খরূপে বর্ণনা করা হয়েছে।

নায়েক দাবি করেন যে, "ডারউইন যা বলেছিলেন তা শুধু একটি তত্ত্ব মাত্র"। এমন কোন বই নেই যা ‘বিবর্তন বিষয়ক ফ্যাক্ট’ বলে – সকল বইই বলে "বিবর্তন বিষয়ক তত্ত্ব"। তিনি আরও বলেন, "পবিত্র কুরআনের এমন কোন কথা নেই, যা বিজ্ঞান এখন পর্যন্ত মিথ্যা প্রমাণ করতে পেরেছে। প্রস্তাব কুরআনের বিরুদ্ধে যায় – তত্ত্বসমূহ কুরআনের বিরুদ্ধে যায়। কুরআনে বর্ণিত বৈজ্ঞানিক সত্যগুলোর মধ্যে এমন একটিও নেই, যা প্রতিষ্ঠিত বিজ্ঞানের বিরুদ্ধে গিয়েছে - সেটা হয়তো তত্ত্বের বিরুদ্ধে গিয়ে থাকতে পারে।"।

সঠিক অনুচ্ছেদ শিরোনাম কোনটি?
titleA. চুরির শাস্তি
titleB. বক্তৃতা ও বিতর্ক
titleC. অরল্যান্ডো বন্দুকহামলা
titleD. জীবের বিবর্তন
উত্তর: titleD
চৌদ্দগ্রাম উপজেলার সর্ব-দক্ষিণে আলকরা ইউনিয়নের অবস্থান। এ ইউনিয়নের উত্তরে জগন্নাথদীঘি ইউনিয়ন ও গুণবতী ইউনিয়ন; পশ্চিমে গুণবতী ইউনিয়ন ও নাঙ্গলকোট উপজেলার সাতবাড়িয়া ইউনিয়ন; দক্ষিণে ফেনী জেলার দাগনভূঁইয়া উপজেলার সিন্দুরপুর ইউনিয়ন, ফেনী সদর উপজেলার শর্শদি ইউনিয়ন ও ধর্মপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. জনসংখ্যা
titleC. অবস্থান ও সীমানা
titleD. প্রশাসনিক কাঠামো
উত্তর: titleC
আশ্রমের একটি বড় ক্যাম্পাস আছে। এটি একটি প্রাথমিক স্কুল বিভাগ (বিবেকানন্দ ভবন), মাধ্যমিক ও উচ্চ মাধ্যমিক স্কুল বিভাগ, গ্রন্থাগার, তিনটি ফ্রি কোচিং সেন্টার, একটি দাতব্য হোমিওপ্যাথিক ডিপেন্সারী, একটি মোবাইল মেডিকেল ইউনিট, প্রার্থনা হল (সারদা ভবন), একটি মন্দির, সন্ন্যাসী চত্বর (রামকৃষ্ণ ভবন) এবং খেলার মাঠ রয়েছে। এছাড়াও স্কুল ক্যাম্পাসের বাইরে "নিবেদিতা ক্রীড়াঙ্গন" নামে একটি খেলার মাঠ রয়েছে।

সঠিক অনুচ্ছেদ শিরোনাম কোনটি?
titleA. কার্যক্রম
titleB. ১৯৭৬২০১৮
titleC. সাংস্কৃতিক কার্যক্রম
titleD. ক্যাম্পাস
উত্তর: titleD
সমগ্র খেলোয়াড়ী জীবনে ছয়টিমাত্র টেস্ট খেলার সৌভাগ্য হয় তার। ১৩ ডিসেম্বর, ১৯০১ তারিখে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে জন গানের। ঘরোয়া ক্রিকেটে তেমন ভালো না খেললেও ১৯০১-০২ মৌসুমের অ্যাশেজ সফরের জন্যে ইয়র্কশায়ার কর্তৃপক্ষ উইলফ্রেড রোডসকে মানা করলে তাকে মনোনীত করা হয়।

ঐ সফরে তেমন সফলতা পাননি ও ১৯০২ সালে ব্যাট কিংবা অল্প কিছু খেলা বাদে বল হাতে তেমন সফলতা পাননি। পরের বছর তার বোলিং আরও ধীরগতিতে চলে আসে। তাসত্ত্বেও, চমৎকার মৌসুম পাড় করেন। জর্জ হার্স্টের পর দ্বিতীয় সেরা অল-রাউন্ডার ছিলেন। এ পর্যায়ে ট্রেন্ট ব্রিজে লিচেস্টারশায়ারের বিপক্ষে মনোমুগ্ধকর ২৯৪ রানে ইনিংস খেলেন। নিজস্ব তৃতীয় খেলায় সেঞ্চুরি করার পর এটিই প্রথম ছিল।

সঠিক অনুচ্ছেদ শিরোনাম কোনটি?
titleA. অবসর
titleB. ব্যক্তিগত জীবন
titleC. স্বর্ণালী অধ্যায়
titleD. আন্তর্জাতিক ক্রিকেট
উত্তর: titleD
২০০৬ সালের ডিসেম্বরে স্থলজ পরিবহন কর্তৃপক্ষ, সিঙ্গাপুর পর্যটন পরিষদ এবং ইজেড-সংযোগ দ্বারা সিঙ্গাপুর ট্যুরিস্ট পাস সিঙ্গাপুরের পাবলিক ট্রান্সপোর্ট সিস্টেমের মধ্যে সিঙ্গাপুরে পর্যটকদের জন্য সীমাহীন ভ্রমণের প্রস্তাব করে। এস $ ১০ এর জন্য (এপ্রিল ২০১৭ এর হিসাবে ৩ দিনের জন্য এস $ ২০) এবং এস $ ১০ জমা দিয়ে, পর্যটকরা এসবিএস ট্রানজিট বাস, টাওয়ার ট্রানজিট সিঙ্গাপুর, গো সিঙ্গাপুর, এসএমআরটি বাস, এসবিএস ট্রানজিট ট্রেন এবং এসএমআরটি ট্রেন দ্বারা চালিত, বাস এবং ট্রেনে যেকোন সংখ্যক যাত্রা নিতে পারবেন । নাইট রাইডারের মতো নির্দিষ্ট বাস, সেন্টোসা এক্সপ্রেসের মতো ট্রেন পরিষেবা এ ক্ষেত্রে প্রযোজ্য নয়। সিঙ্গাপুর ট্যুরিস্ট পাস নির্ধারিত এমআরটি স্টেশনগুলিতে পাওয়া যাবে।

সঠিক অনুচ্ছেদ শিরোনাম কোনটি?
titleA. পর্যটকদের জন্য গণপরিবহন
titleB. এলআরটি লাইন
titleC. সড়ক এবং মোটর রাজপথগুলি
titleD. বিমান পরিবহন
উত্তর: titleA
ডেনমার্কে ক্রিকেটর সূত্রপাত হয় ১৯ শতকের মাঝামাঝি, ১৮৬৫ সালে একজন রেলওয়ে প্রকৌশলী কর্তৃক প্রথম ক্লাব গঠনের মাধ্যমে আনুষ্ঠানিক ক্রিকেট যাত্রা করে। প্রথম আয়োজিত খেলাটি খেলে পরবর্তী বছর দুই ইংলিশ খেলোয়াড়ের দলের মাধ্যে যেখানে ১৮৬৬ সালে ডেনীয় খেলোয়াড়েরা অংশ গ্রহণ করে। ১৮৮৩ সালে আরো ৩০টি নতুন ক্লাব গঠনের মধ্য দিয়ে খেলাটি এভাবে পরবর্তী ২০ বছর পর্যন্ত চলতে থাকে। বিংশ শতাব্দীর প্রথম দিকে ইংল্যান্ড এবং স্কটল্যান্ডের বিখ্যাত মেরিলবোন ক্রিকেট ক্লাব সহ অনেক ভ্রমন দল দেশটিতে খেলতে আসেন। ১৯৩৩ সালে দেশটি ন্যাদার‍ল্যান্ডের সাথে তাদের প্রথম আন্তর্জাতিক খেলার আয়োজন করার চেষ্টা করে ব্যর্থ হয় এবং এটা ডেনিস খেলোয়াড়দের অক্সফোর্ড ইউনিভার্সিটির সাথে ১৯৫৪ সালে খেলার পূর্ব পর্যন্ত ব্যর্থই রয়ে যায়, তাদের বর্তমান ক্রিকেট ফেডারেশন গঠনের আগের বছর পর্যন্ত। তারা তখন অন্যান্য জাতীয় দলের সাথেও খেলা শুরু করে, প্রাথমিকভাবে নেদারল্যান্ডস, যাদের সাথে প্রথম খেলে ১৯৫৫ সালে। স্কটল্যান্ডের সাথে তাদের প্রথম খেলা হয় ১৯৬১ সালে।

সঠিক অনুচ্ছেদ শিরোনাম কোনটি?
titleA. ইতিহাস
titleB. বর্তমান দিন
titleC. প্রারম্ভিকা
titleD. পরিসংখ্যান
উত্তর: titleC
মঙ্গল নামে লোহিত গ্রহটির বিশাল আকৃতির আগ্নেয়গিরির জ্বালামুখ গেইলের ভূতত্ত্ব সম্পর্কে জানা। রোবটটি এর লেজার ব্যবহার করে সেখানকার শিলাখণ্ড ছিদ্র বা দহন করে এ গ্রহের প্রাচীন আবহাওয়া ও জলবায়ু জানার চেষ্টা করবে। এতে জানা যাবে, মঙ্গল কখনো আনুবীক্ষণিক জীব বসবাসের উপযোগী ছিল কি না এবং এখন সেখানে জীবনধারণের মতো পরিবেশ আছে কি না বা ভবিষ্যতে সে অবস্থা তৈরির সম্ভাবনা আছে কি না। এক কথায়, প্রায় সাড়ে পাঁচ কোটি কিলোমিটার পেরিয়ে মঙ্গলে সফল অবতরণ করা রোভার কিউরিওসিটির মিশনের উদ্দেশ্য মঙ্গলের আবহাওয়া ও প্রাণের অস্তিত্ব অনুসন্ধান। এই যানটি বানাতে সর্বমোট খরচ হয়েছে প্রায় ২৬০ কোটি মার্কিন ডলার।

সঠিক অনুচ্ছেদ শিরোনাম কোনটি?
titleA. লক্ষ্য ও উদ্দেশ্য
titleB. মঙ্গলে জলের অস্তিত্ব
titleC. মঙ্গলে স্রোতবাহিত নুড়ির সন্ধান
titleD. আকার
উত্তর: titleA
সুপতি রায় মুক্তি সংঘের সক্রিয় এবং অকুতোভয় সদস্য ছিলেন। গোপনে বিপ্লবাত্মক কাজ সফল করার ব্যাপারে বিশেষ পারদর্শিতা ছিল। ঢাকা শহরে যারা গোয়েন্দা পুলিশের সাহায্যকারী ছিল ও বিপ্লবীদের ধরিয়ে দিতো তাদের শায়েস্তা করার ভার নেন। একাজে তার সাথীরা ছিলেন বিপ্লবী নেপাল নাগ, জিতেন ঘোষ প্রমুখ। ২৯ আগস্ট ১৯২৯ সালে বিপ্লবী বিনয় বসু লোমান সাহেবকে হত্যা করলে তার ওপর দশ হাজার টাকা পুরস্কার ঘোষণা করে সরকার। ঢাকা শহরে চিরুনী তল্লাশী ও অত্যাচার শুরু হয়। সুপতি নিজ দায়িত্বে পলাতক বিনয় বসু'কে নিরাপদে কলকাতা পৌঁছে দেন। নৌকাযোগে, ট্রেনে অনেকবার তাদের পুলিশের মুখোমুখি হতে হয়। কখোনো মুসলিম শ্রমিকদের বেশে, কখোনো বা জমিদার ও তার চাকরের ছদ্মবেশে পুলিশ কর্মকর্তাদের চোখের সামনে দিয়েই তুখোড় বুদ্ধিসম্পন্ন সুপতি, বিনয় বসুকে বার করে নিয়ে যান। এই দুই বিপ্লবীর পলায়নের কাহিনী প্রায় রূপকথার মতো। বিপ্লবী ত্রয়ী বিনয় - বাদল - দীনেশের রাইটার্স বিল্ডিং আক্রমনের প্রস্তুতি পর্বে তার বিশেষ ভূমিকা ছিল। প্রশাসনের যোগাযোগ ব্যবস্থা ধ্বংস করতে মুক্তি সংঘ যে '"তারকাটা"' কর্মসূচি নেয় তাতেও সক্রিয় অংশ নেন তিনি।

সঠিক অনুচ্ছেদ শিরোনাম কোনটি?
titleA. বিপ্লবী কর্মকান্ড
titleB. প্রারম্ভিক জীবন
titleC. মৃত্যু
titleD. বেংগল ভলেন্টিয়ার্স সংগঠক
উত্তর: titleA
গুগলে কর্মরত থাকা অবস্থায় ভান রসম মনড্রেইন নামে একটি কোড রিভিউ সিস্টেম সফটওয়্যার উন্নয়ন করেন। সফটওয়্যারটি গুগলের অভ্যন্তরীণ কর্মকাণ্ডে ব্যবহৃত হয়। সফটওয়্যারটির উন্নয়নে পাইথন প্রোগ্রামিং ভাষা ব্যবহার করা হয়েছে। ভ্যান রস্যিউম সফটওয়্যারটির নাম পিয়েট মনড্রেইন নামক একজন ডাচ পেইন্টারের নাম আনুসারে নামকরণ করেন।

সঠিক অনুচ্ছেদ শিরোনাম কোনটি?
titleA. মনড্রেইন (গুগল সফটওয়্যার)
titleB. জন্ম
titleC. ড্রপবক্স
titleD. পাইথন
উত্তর: titleA
দ্বিতীয় বিশ্বযুদ্ধ শুরু হলে লিওবোটিজ আশা করে সিমন এবং কার্বি কে স্থানান্তর করা হবে। তাই সে তাদের এমন কিছু বানাতে বলে যা তাদের অনুপস্থিতিতে প্রকাশ করা যাবে। তখন এই জুটি লেখক, ইনকার্স, লেটারার্স ও কালারিস্টদের ভাড়া করে এবং বছর ধরে চালানো যাবে এমন জিনিষ তৈরি করে। কার্বিকে জুন ৭, ১৯৪৩ সালে মার্কিন সেনাবাহিনীতে স্থানান্তর করা হয়। ক্যাম্প স্টুয়ার্ড এ কিছু প্রয়োজনীয় প্রশিক্ষণের পরে তাকে সাভানা, জর্জিয়ার কাছে কোম্পানি এফ এর ১১ ইনফান্ট্রি রেজিমেন্টে প্রেরণ করা হয়। তিনি আগস্ট ২৩, ১৯৪৪ ডি-ডের আড়াই মাস পরে ওমাহা সৈকত এ অবতরণ করেন।

সঠিক অনুচ্ছেদ শিরোনাম কোনটি?
titleA. যুদ্ধপরবর্তী জীবন (১৯৪৬-১৯৫৫)
titleB. প্রাথমিক জীবন (১৯১৭-১৯৩৫)
titleC. দ্বিতীয় বিশ্বযুদ্ধ (১৯৪৩-১৯৪৫)
titleD. কমিকে প্রবেশ (১৯৩৬-১৯৪০)
উত্তর: titleC
বাংলাদেশ এবং ভেনেজুয়েলা বৈশ্বিক নানান খাতে দীর্ঘদিন ধরেই পরস্পরকে সহযোগিতা করে আসছে। ২০০৬ সালে ভেনেজুয়েলা জাতিসংঘ নিরাপত্তা পরিষদ নির্বাচনে অস্থায়ী সদস্যপদ লাভের জন্য বাংলাদেশের সহযোগিতা কামনা করে। বাংলাদেশ এ বিষয়ে যথাযথ পদক্ষেপ গ্রহণের কথা জানিয়েছে। ২০১৪ সালে ভেনেজুয়েলা কনভেনশন অন দ্য এলিমিনিশেন অব অল ফর্মস অব ডিসক্রিমিনেশন এগেইন্সট ওম্যান-এ বাংলাদেশের সদস্যপদের পক্ষে সমর্থন জানানোর প্রতিশ্রুতি দেয়।

সঠিক অনুচ্ছেদ শিরোনাম কোনটি?
titleA. সামাজিক খাতে সহযোগিতা
titleB. অর্থনৈতিক খাতে সহযোগিতা
titleC. উচ্চপদস্থ কর্মকর্তাদের সফর
titleD. আন্তর্জাতিক ক্ষেত্রে সহযোগিতা
উত্তর: titleD
পাঁচজনের এই চিকিৎসক দল চীনের ঊহান শহরের হানকো বন্দরে পদার্পণ করলে তাদের ইয়েনান পাঠিয়ে দেওয়া হয়। সেখানে তাদের অভ্যর্থনা জানান মাও সে তুং, চু তে ও অন্যান্য চীনের কমিউনিস্ট পার্টির শীর্ষ নেতারা। চীন যাওয়ার পরে কোটনিস পিতার মৃত্যুসংবাদ পান কিন্তু কোটনিস সেবার ব্রত পরিত্যাগ করে দেশে ফিরে আসেননি। ১৯৩৯ খ্রিষ্টাব্দে তিনি উটাই পর্বতের নিকটে জিন-চা-জি সীমান্তে মাও সে তুংয়ের নেতৃত্বে থাকা অষ্টম রুট বাহিনীতে যোগদান করেন। কোটনিস যুদ্ধ চলাকালীন অত্যন্ত প্রতিকূল পরিবেশে প্রায় ৮০০ আহত সৈন্যের চিকিৎসা করেন। এই সময়ে কিছুদিন জিন-চা-জি (晉察冀) সৈন্য বিভাগে ডঃ বেথুন স্বাস্থ্যবিধি বিদ্যালয়ে স্বাস্থ্য বিষয়ক ভাষণ দিতেন। পরে তাকে ইয়েনানের ডঃ বেথুন আন্তর্জাতিক শান্তি হাসপাতালের প্রথম অধিকর্তার দায়িত্ব দেওয়া হয়। পাঁচজনের এই দলের বাকি সদস্যরা মিশন শেষে ভারতে ফিরে যান কিন্তু দ্বারকানাথ কোটনিস আর ফেরেননি। চীনা ভাষা শিখে নেন এবং সাম্রাজ্যবাদ বিরোধী যুদ্ধে জড়িয়ে পড়েন।

সঠিক অনুচ্ছেদ শিরোনাম কোনটি?
titleA. পরিবার
titleB. মৃত্যু
titleC. চীনে চিকিৎসাকার্য্য
titleD. প্রথম জীবন
উত্তর: titleC
১৯৩৯-৪০ মৌসুম থেকে ১৯৫০-৫১ মৌসুম পর্যন্ত টাফটি মানের প্রথম-শ্রেণীর খেলোয়াড়ী জীবন চলমান ছিল। লম্বা, লিকলিকে ও চশমা পরিহিত অবস্থায় টাফটি মান নিচেরসারিতে ডানহাতে ব্যাটিং ও স্লো লেফট-আর্ম অর্থোডক্স স্পিন বোলার হিসেবে খেলতেন। দ্বিতীয় বিশ্বযুদ্ধের পরপরই নাটাল দলের পক্ষে প্রথম-শ্রেণীর ক্রিকেট খেলতে শুরু করেন। এরপর, ১৯৪৬-৪৭ মৌসুমে ইস্টার্ন প্রভিন্সের পক্ষে খেলেন। অংশগ্রহণকৃত ৭৩টি প্রথম-শ্রেণীর খেলাগুলোর দুই-তৃতীয়াংশই দক্ষিণ আফ্রিকা দলের পক্ষে খেলেছেন।

১৯৩৯ সালের শীতে ইংল্যান্ড থেকে দক্ষিণ আফ্রিকায় ফিরে যান। ১৯৩৯-৪০ মৌসুমে নাটালের পক্ষে প্রথম-শ্রেণীর খেলায় অভিষেক ঘটে তার। পাঁচ খেলায় অংশ নিয়ে মিতব্যয়ী বোলিং করেন। তবে, কোন ইনিংসেই তিনের অধিক উইকেট লাভে সক্ষমতা দেখাতে পারেননি।

সঠিক অনুচ্ছেদ শিরোনাম কোনটি?
titleA. অস্ট্রেলিয়ার মুখোমুখি, ১৯৪৯-৫০
titleB. প্রথম-শ্রেণীর ক্রিকেট
titleC. ইংল্যান্ড গমন, ১৯৪৭
titleD. দেহাবসান
উত্তর: titleB